CELEX: 62016CN0038
Language: et
Date: 2016-01-25 00:00:00
Title: Kohtuasi C-38/16: Eelotsusetaotlus, mille on esitanud First-tier Tribunal (Tax Chamber) (Ühendkuningriik) 25. jaanuaril 2016 – Compass Contract Services Limited versus Commissioners for Her Majesty’s Revenue & Customs

21.3.2016   
            
            
               ET
            
            
               Euroopa Liidu Teataja
            
            
               C 106/27
            
         Eelotsusetaotlus, mille on esitanud First-tier Tribunal (Tax Chamber) (Ühendkuningriik) 25. jaanuaril 2016 – Compass Contract Services Limited versus Commissioners for Her Majesty’s Revenue & Customs
   (Kohtuasi C-38/16)
   (2016/C 106/29)
   Kohtumenetluse keel: inglise
   
      Eelotsusetaotluse esitanud kohus
   
   First-tier Tribunal (Tax Chamber)
   
      Põhikohtuasja pooled
   
   
      Kaebaja: Compass Contract Services Limited
   
      Vastustaja: Commissioners for Her Majesty’s Revenue & Customs
   
      Eelotsuse küsimused
   
   
               1.
            
            
               Kas see, et Ühendkuningriik kohtleb erinevalt väljundkäibemaksu tagasisaamise nn Flemingi nõudeid (mida oli võimalik esitada enne 4. detsembrit 1996 lõppenud perioodide suhtes) ja sisendkäibemaksu mahaarvamise Flemingi nõudeid (mida oli võimalik esitada enne 1. maid 1997 lõppenud perioodide suhtes, s.t hiljem kui väljundkäibemaksu tagasisaamiseks), kujutab endast:
               
                           a)
                        
                        
                           liidu õiguses kehtiva võrdse kohtlemise põhimõtte rikkumist; ja/või
                        
                     
                           b)
                        
                        
                           liidu õiguses kehtiva neutraalse maksustamise põhimõtte rikkumist; ja/või
                        
                     
                           c)
                        
                        
                           liidu õiguses kehtiva tõhususe põhimõtte rikkumist; ja/või
                        
                     
                           d)
                        
                        
                           mis tahes muu asjakohase liidu õiguses kehtiva põhimõtte rikkumist?
                        
                     
         
               2.
            
            
               Kui vastus esimese küsimuse mis tahes punktile a–d on jaatav, siis kuidas tuleb kohelda alates 4. detsembrist 1996 kuni 30. aprillini 1997 väldanud perioodi suhtes esitatud väljundkäibemaksu tagasisaamise nn Flemingi nõudeid?